Урыстәыла COVID ауаҩы иалазар 27 минуҭ рыла ишьақәзыргыло арызага аԥырҵеит
16:24 07.09.2021 (ирҿыцуп: 16:32 07.09.2021)
© Sputnik / Максим БлиновГоспиталь COVID-19 в Центре мозга и нейротехнологий ФМБА России
© Sputnik / Максим Блинов/
Уаанӡа Афедералтә медико-биологиатә маҵзура иаԥнаҵахьан атест-ццакқәа рвариант, акоронавирус ашьақәыргыларазы.
АҞӘА, цәыббра 7 - Sputnik. Урыстәылатәи аҟазауаа COVID ауаҩы ицәеижь аҿы аҟазаара 27 минуҭ рыла ишьақәзыргыло арызага аԥырҵеит. Абри атәы аанацҳауеит РИА Новости Афедералтә медико-биологиатә маҵзура атранслиациатә медицинеи аинновациатә технологиақәеи Русбарҭа аиҳабы, амедицинатә ҭҵаарадыррақәа рдоктор Дариа Кручко лажәақәа ҵаҵӷәыс иҟаҵаны.
27 минуҭ аамҭа аҭахуп аматериал агара ашьҭахь, алкаа аҟаҵаразы ҳәа лҳәоит Криучко.
"Уажәы амаҵзура аусбарҭақәа руак аҿы, ФМБА афизико-химиатә Институт аҟны авирус антиген аҟазаара аилкааразы арызага аус адыруылоит. Шьаҭас иамоуп аизотермикатә амплификаци аметод", - ҳәа азгәалҭеит лара.
Лара иацылҵеит насгьы SARS-Cov-2 авирус егьырҭ антигенқәагьы реилкаара алшо иҟалап ҳәа ари ахархәага аус еиҭадуылахар.